# Հավելված 1ՀՀ Արմավիրի մարզի Արմավիր համայնքի ավագանու 2025 թվականի -իթիվ -Ա որոշման

***ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ  ԱՐՄԱՎԻՐԻ  ՄԱՐԶԻ   ԱՐՄԱՎԻՐ   ՀԱՄԱՅՆՔԻ  2026 -2028 ԹՎԱԿԱՆՆՆԵՐԻ  ՄԻՋՆԱԺԱՄԿԵՏ   ԾԱԽՍԵՐԻ ԾՐԱԳԻՐ***

      Հայաստանի  Հանրապետության  Արմավիրի մարզի Արմավիր համայնքի 2026-2028 թվականների միջնաժամկետ ծախսերի ծրագիրը (այսուհետ` ՄԺԾԾ), լինելով համայնքի եկամուտների ձևավորման ու ծախսերի կատարման տարեկան ֆինանսական ծրագրերի ուղենիշային փաստաթուղթ, ուղղվում է տեղական ինքնակառավարման մարմիններին օրենքով վերապահված լիազորությունների շրջանակներում համայնքային ծրագրերի իրականացմանը: Այն ակնկալվող եկամուտների և առաջարկվող ծրագրերի ու միջոցառումների համապարփակ թվարկումն է  ֆինանսական տարիների համար՝ տեղական ինքնակառավարման մարմինների գործունեության յուրաքանչյուր բնագավառում:

 Հայաստանի Հանրապետության Արմավիրի մարզի Արմավիր համայնքի 2026-2028 թվականների միջնաժամկետ ծախսերի ծրագիրն ակնկալում է եկամուտների և ծախսերի արդյունավետ կառավարում, ոլորտային տարբեր ծրագրերի իրականացման պլանավորված մոտեցում, ուղղակի և ելքային արդյունքների ձեռքբերում՝ միաժամանակ կիրառելով նոր որակի և մակարդակի կառավարում: Համայնքի միջնաժամկետ ծախսերի ծրագիրը համայնքի հնգամյա զարգացման ծրագրի դրույթների իրագործման հիմնական գործիքն է, որը հնարավորություն է տալիս առավել իրատեսական և առարկայական դարձնել նախատեսվող ծրագրերը: Համայնքի հնգամյա զարգացման պլանը երկարաժամկետ ծրագիր է, որը հաստատվում է մեկ անգամ ավագանու լիազորությունների ամբողջ ժամանակահատվածի` 5 տարվա համար,իսկ համայնքի միջնաժամկետ ծախսերի ծրագիրը մշակվում և հաստատվում է յուրաքանչյուր տարի` առաջիկա 3 տարիների համար: Այն հստակեցնում է եռամյա ժամանակահատվածում համայնքի ծախսային քաղաքականությունը տարեկան կտրվածքով` հնարավորություն տալով համայնքի համար միջնաժամկետ հատվածում կառավարելու համայնքի ֆինանսական ռեսուրսները և ստեղծելու պատշաճ ծրագրային հիմքեր առաջիկա տարվա համայնքի բյուջեի նախագծի մշակման համար:

#  Արմավիր համայնքի բյուջեի ՄԺԾԾ ոլորտային գերակայությունները

 Համայնքային ոլորտային գերակայությունները որոշվում են ինչպես համայնքների զարգացման հնգամյա ծրագրերի գերակայությունների, այնպես էլ Հայաստանի Հանրապետության կառավարության ծրագրերի առաջնահերթ ուղղությունների հիման վրա: Հիմք ընդունելով Հայաստանի Հանրապետության կառավարության ծրագրերի առաջնահերթ ուղղությունները և հաշվի առնելով համայնքի խնդիրները` համայնքն իր առջև դրել է հետևյալ գերակայությունները՝

* Բարելավել համայնքի ֆինանսական վիճակը՝ ճշգրտելով անշարժ գույքի հարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները։
* Բարձրացնել կառավարման արդյունավետությունը, տեղական ինքնակառավարման մարմինների, համայնքապետարանի աշխատակազմի, համայնքային կազմակերպությունների և բնակիչների հետ աշխատանքի արդյունավետությունը, ապահովել համայնքապետարանի գործունեության թափանցիկությունը և բնակչությանը լիարժեք հաշվետու լինելը:
* Ձևավորել մասնակցային կառավարման մշակույթ` բնակչությանը մասնակից դարձնելով հանրային նշանակություն ունեցող որոշումների կայացմանը` հարցումների, քննարկումների և քվեարկությունների միջոցով:
* Համայնքային ենթակայության նախադպրոցական ուսումնական հաստատությունների շարունակական կառուցումը, հիմնանորոգումը, ջեռուցման համակարգերի կառուցումը, նոր գույքի ձեռք բերումը, մշակույթի տների, գրադարանների, արտադպրոցական ուսումնական հաստատությունների պայմանների բարելավումը:
* Ճանապարհային տնտեսության, առևտրի և տնտեսական զարգացման, քաղաքաշինության, գյուղատնտեսության և ջրային տնտեսության, էներգետիկայի և բնապահպանության ոլորտներում տարվող աշխատանքները:
* Բնակչությանը և տնտեսվարող սուբյեկտներին մատուցվող համայնքային ծառայությունների և այլ լրացուցիչ ծառայությունների մակարդակի և որակի բարձրացումը:
* Բազմաբնակարան շենքերի բակային տարածքների բարեկարգմանն ուղղված ծրագրերի մշակման, նոր շենքերի կառուցման, ապօրինի շինությունների քանդմանն ուղղված միջոցառումների իրականացումը:
* Փողոցային լուսավորության համակարգի շարունակական արդիականացումը, էներգախնայող համակարգի ներդրումը:
* Բնակիչների սոցիալական պաշտպանվածության ապահովումը, հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված ծրագրերի իրականացումը:

Համայնքի ՄԺԾԾ-ն նախագծվել է ղեկավարվելով «Հայաստանի Հանրապետության բյուջետային համակարգի մասին» և «Տեղական ինքնակառավարման մասին» Հայաստանի Հանրապետության օրենքներով:

Համայնքի զարգացման հիմնական ուղղությունները միտված են բնակչության կենսական մակարդակի բարելավմանը, շրջակա միջավայրի պահպանմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը:

 Համայնքային կառավարման ոլորտում իրականացվում են համայնքային ծառայության կատարելագործման, տեխնիկական վերազինմանն, ինչպես նաև համայնքային ծառայողների կարողությունների զարգացմանն ուղղված միջոցա­ռում­նե­ր:

 Տնտեսության ոլորտում շարունակվում են ներդրումները ճանապարհային տրանսպորտի, առևտրի և տնտեսական զարգացման, քա­ղա­քա­շինության, անշարժ գույքի կադաստրի, գյուղա­տնտեսության և ջրային տնտեսության, էներգետիկայի և բնապահ­պա­նութ­յան ոլորտ­նե­րում (համա­պատասխան ծրագրերի առկայության պայմաններում):
 Բնապահպանության բնագավառում կարևորվում են աղբահանության և սանիտարական մաքրման, այդ թվում՝ անօրինական աղբանոցների վերացման, ինչպես նաև թափոնների կառավարման գործընթացների, միջոցառումների ու են­թածրագրերի, տարածքների կանաչապատման, բնապահպանական այլ միջոցառումների իրակա­նացումը:
 Տրանսպորտի և կապի բնագավառում իրականացվելիք ծախսային քաղա­քա­կա­նու­թ­յան հիմնական գե­րակայություններն են ներհամայնքային ճանապարհների հիմնանորոգումը և լուսավորությունը։
 Տնտեսական զարգացման բնագավառի հիմնական գերակա ուղղությունն է գյուղատնտեսության, տեղա­կան զբոսաշրջության զարգացման, արևային էներգիայով աշխատող օբյեկտների կառուցման միջոցառումների իրակա­նացումը:
 Քաղա­քա­շի­նության բնագավառի հիմնա­կան ուղ­ղություններն ու ծախսա­յին գերա­կա­յություներն են՝ բազմաբնակարան շենքերի սպասարկման, վթարային շենքե­րի ամրացման կամ նոր շենքերի կառուցման, ան­օթևան մնա­ցած քաղաքացիների բնակարանային խնդիրների լուծմանն ուղղված ծրագ­րերի, համայնքում ապօրինի շինություն­ների քանդմանն ուղղված միջոցառումների իրականացումը:
 Եկամուտները շարադրող մասը պարունակում է առաջիկա երեք տարիների համար եկամուտների մասին բովանդակային ու հաշվարկային հիմնավորումներ, եկամուտների ուղղությամբ աշխատանքների ընթացքի գնահատականի և նախորդ տարվա համայնքի բյուջեով եկամուտների ցուցանիշների փոփոխությունների վերաբերյալ` նախորդ երեք տարվա համայնքային բյուջեով եկամուտների քաղաքականության նպատակների ցուցանիշների նկատմամբ շեղումների կամ փոփոխությունների բացատրություն, երեք տարվա կտրվածքով բոլոր տեսակի եկամուտների ուղղությամբ կանխատեսումների վերաբերյալ:

 Ծախսային քաղաքականությունը պարունակում է այն արդյունքները, որոնց համայնքը ցանկանում է հասնել իրականացվելիք ծրագրերի շրջանակներում ծախսեր կատարելու միջոցով, ինչպես նաև այն ծախսային գործոնները, այդ թվում ` ակնկալվող տնտեսական և սոցիալական միտումները, որոնք կանխատեսվող ժամանակաշրջանի ընթացքում կազդեն իրագործվող ծախսերի վրա: Արմավիր համայնքի  համար առաջիկա տարիներին կարևոր է տնտեսական միջոցառումների իրականացումը, եկամուտների ու բոլոր այլ ռեսուրսների նպատակային վերաբաշխումը, բնակչության բարեկեցության աճը:

 *Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիոն ծրագրերի շրջանակներում Արմավիր համայնքում 2025 թվականին իրականացվում են հետևյալ ծրագրերը.*

1. Արմավիր քաղաքի Հ.Ավետիսյան փողոցի Ս.Շահումյան-Հանրապետություն հատվածի հիմնանորոգում։
2. Արմավիր քաղաքի Սայաթ-Նովա փողոցի Արարատյան-Սայաթ-Նովա 5Ա բազմաբնակարան բնակելի շենք հատվածի հիմնանորոգում:
3. Արմավիր քաղաքի  Մ.Բաղրամյան փողոցի 19,21,23 և Մ.Մաշտոց փողոցի 3Ա բազմաբնակարան բնակելի շենքերի բակային տարածքների հիմնանորոգում:
4. Արմավիր համայնքի Սարդարապատ գյուղի թիվ 6 փողոցի,Մյասնիկյան գյուղի Խանջյան փողոցի Երևանյան-Գագարին հատվածի հիմնանորոգում:
5. Արմավիր քաղաքի Հ.Ավետիսյան փողոցի Ս.Շահումյան-Խ.Աբովյան հատվածի և Սայաթ-Նովա փողոցի Արարատյան-Սայաթ-Նովա 5Ա բազմաբնակարան բնակելի շենք հատվածի խմելու ջրամատակարարման նոր համակարգի կառուցում:
6. Արմավիր քաղաքի  Մ.Բաղրամյան փողոցի 19,21,23, Մ.Մաշտոց փողոցի 3Ա և Չարենցի փողոցի 1/1,5,7,9, բազմաբնակարան բնակելի շենքերի բակային տարածքների խմելու ջրամատակարարման նոր համակարգի կառուցում:
7. «Արմավիրի մարզի Արմավիր համայնքի Արմավիր քաղաքի թիվ 6 մսուր-մանկապարտեզ» ՀՈԱԿ-ի օգտագործվող մասնաշենքերի կառուցում, հարակից բակային տարածքի բարեկարգում,գույքի և սարքավորումների ձեռք բերում:

  *Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիոն ծրագրերի շրջանակներում Հայաստանի Հանրապետության Արմավիրի մարզի Արմավիր համայնքում 2026 թվականին նախատեսված է իրականացնել հետևյալ ծրագրերը.*

1. Արմավիր քաղաքի Լերմոնտով փողոցի, Թումանյան փողոցի Սայաթ-Նովա-Ս․ Շահումյան հատվածի, Տիգրան Պետրոսյան փողոցի Հանրապետություն-Գորկի հատվածի հիմնանորոգում։
2. Հայաստանի Հանրապետության Արմավիրի մարզի Արմավիր համայնքի Լուկաշին գյուղի Հ․ Ավետիսյան փողոցի 1-ին փողոցից 2-րդ նրբանցք ընկած հատվածի և Հ․ Ավետիսյան փողոցի 1-ին նրբանցքի հիմնանորոգում։
3. Արմավիր քաղաքի Հանրապետության փողոցի 27, Մյասնիկյան փողոցի 31 և Չարենցի փողոցի 33, Մաշտոցի փողոցի 1 և 3, Երևանյան փողոցի 42, Բաղրամյան փողոցի 1, 3, 5, 5/1, Սայաթ-Նովա փողոցի 1Ա, 2Ա, 3Ա, 4Ա, 5Ա, 6Ա, 7Ա, 8Ա, Հերացի փողոցի 8, 8/1, 10, 12,
4. Չարենցի փողոցի 24, Սայաթ-Նովա փողոցի 23, Հանրապետության փողոցի 31 և 33, Ջիվանի փողոցի 5, 7, 9, 11, Սայաթ-Նովա փողոցի 109, Հանրապետության 12 և 20, Արարատյան փողոցի 1, 3, 5, 1/1, Սահմանապահների փողոցի 45, 46, 47, Շահումյան փողոցի 15 և 39, Սահմանապահների փողոցի 6Ա բազմաբնակարան բնակելի շենքերի բակային տարածքների հիմնանորոգում։
5. Արմավիր քաղաքի Հանրապետության փողոցի 35,37,39,43, Չարենցի փողոցի 1/1,5,7,9,34,36, Ա.Ջիվանու փողոցի 13,15,17,19, Սայաթ-Նովա 120 և բազմաբնակարան բնակելի շենքերի բակային տարածքների հիմնանորոգում:
6. Արմավիր համայնքի Լենուղի գյուղի թիվ 10 փողոցի հիմնանորոգում։
7. Արմավիր համայնքի Սարդարապատ գյուղի թիվ 9 փողոցի հիմնանորոգում։
8. Հայաստանի Հանրապետության Արմավիրի մարզի Արմավիր համայնքի Արմավիր քաղաքի Հանրապետության փողոցի 27, Մյասնիկյան փողոցի 31 և Չարենցի փողոցի 33, Մաշտոցի փողոցի 1 և 3, Երևանյան փողոցի 42, Բաղրամյան փողոցի 1, 3, 5, 5/1, Սայաթ-Նովա փողոցի 1Ա, 2Ա, 3Ա, 4Ա, 5Ա, 6Ա, 7Ա, 8Ա, Հերացի փողոցի 8, 8/1, 10, 12, Չարենցի փողոցի 24, Սայաթ-Նովա փողոցի 23, Հանրապետության փողոցի 31 և 33, Ջիվանի փողոցի 5, 7, 9, 11, Սայաթ-Նովա փողոցի 109, Հանրապետության 12 և 20, Արարատյան փողոցի 1, 3, 5, 1/1, Սահմանապահների փողոցի 45, 46, 47, Շահումյան փողոցի 15 և 39, Սահմանապահների փողոցի 6Ա բազմաբնակարան բնակելի շենքերի բակային տարածքների խմելու ջրամատակարարման նոր համակարգի կառուցում։
9. Արմավիր քաղաքի  Հանրապետության փողոցի 35,37,39,43 , Չարենցի փողոցի 34,36 , Ա.Ջիվանու փողոցի 13,15,17,19 , Սայաթ-Նովա 120 բազմաբնակարան բնակելի շենքերի բակային տարածքների խմելու ջրամատակարարման նոր համակարգի կառուցում:
10. Արմավիր համայնքի Հացիկ գյուղում մանկապարտեզի նոր շենքի կառուցում:
11. Արմավիր համայնքի Մայիսյան գյուղի չգործող մանկապարտեզի շենքի հիմնանորոգում:
12. Արմավիր քաղաքի թիվ 5 մսուր-մանկապարտեզ ՀՈԱԿ-ի հիմնանորոգում։

**Հայաստանի Հանրապետության Արմավիրի մարզի Արմավիր համայնքի եկամուտները**

***Հարկեր`***

 2026-2028 թվականների Արմավիր համայնքի միջնաժամկետ ծախսային ծրագրում առաջիկա երեք տարիների համար համայնքի եկամուտները պլանավորելիս հիմք են հանդիսացել օրենքով սահմանված և նախորդ երեք տարիներին հավաքագրված միջին ցուցանիշները։

 Հարկերը հաշվարկելիս հիմք են հանդիսացելհամայնքում պարտադիր կիրառվող անշարժ գույքի հարկի և փոխադրամիջոցների գույ­քահարկի ցուցանիշները: Համաձայն Հայաստանի Հանրապետության հարկային օրենսգրքի՝ անշարժ գույքի հարկի և փոխադրամիջոցների գույ­քահարկի գումարները ենթակա են վճարման համայնքի բյուջե: Անշարժ գույքի հարկ և փոխադրամիջոցների գույքահարկ վճարողների, դրանց առանձին խմբերի, ինչպես նաև հարկ­ման որոշ օբյեկտների համար ՀՀ օրենս­դրու­թյամբ սահմանված են հարկային արտոնություններ: Անշարժ գույքի հարկի և փոխադրամիջոցների գույքահարկի արտոնութ­յուն­նե­րի սահմանման իրավասությամբ օժտված է նաև համայնքի ավագանին, որի սահմանած ար­տոնությունների ընդհանուր գումարը չի կարող գերազանցել տվյալ հարկային տարվա համար անշարժ գույքի հարկի գծով համայնքի բյուջեի հաստատված եկամուտների 10 տոկոսը և փոխադրամիջոցների գույքահարկի համար համայնքի բյուջեի հաստատված եկամուտների 10 տոկոսը: Միևնույն ժամանակ համայնքների բյուջեների նախագծերում տեղական հարկերի մուտքերի կանխատեսման ժամանակ անհրաժեշտ է հիմք ընդունել յուրաքանչյուր հարկատեսակի համար հաշվարկային գումարները, գնահատել պլանավորվող տարվա սկզբի դրությամբ կու­տակվելիք ապառքների փոփոխության (մարման և/կամ նոր ապառքների առաջացման) դի­նա­միկան և հարկային օրենսդրության հնարավոր խախտումների համար հաշվարկվելիք տույ­ժերի և տուգանքների գծով համայնքի բյուջե գանձվելիք գումարների ծա­վալ­ները (այսինքն` գնահատել նշված հարկատեսակների գծով համայնքի բյուջեի եկամուտների պոտենցիալ մակարդակը): Իրատեսական կանխատեսումների համար անհրաժեշտ է հաշվի առնել նաև նախորդ տա­րիներին այդ հարկերի գանձելիության մակարդակը, ինչպես նաև այս բնագավառում առ­կա խնդիրների առաջացման պատճառները ու դրանք հաղթահարելու հնարավորությունները:

**Տեղական տուրքեր և վճարներ՝**

 Տեղական տուրքերի գծով համայնքի բյուջեի եկամուտների հաշվարկման համար կարևոր է բազայի գնահատումը, քանի որ տեղական տուրքերը և դրանց դրույքաչափերը սահմանվում են համայնքի տարեկան բյուջեի հաստատումից առաջ: Պլանային թվերը  կազմվել են հիմք ընդունելով Հայաստանի  Հանրապետության Արմավիրի մարզի Արմավիր համայնքի ավագանու 2024 թվականի նոյեմբերի 29-ի թիվ 131-Ն «Հայաստանի Հանրապետության Արմավիրի մարզի Արմավիր համայնքի տեղական տուրքերի և վճարների 2025 թվականի դրույքաչափերը սահմանելու մասին» որոշմամբ հաստատված դրույքաչափերը: Նույն մոտեցմամբ իրականացվում է նաև տեղական վճարներից համայնքի բյուջեի մուտքերի կան­խատեսումը։ Արմավիր համայնքում տեղական տուրքերի և վճարների դրույքաչափերը սահմանելիս ավագանին առաջնորդվել է գոտիավորման սկզբունքով, գոտի համարելով համայնքի կազմում առկա յուրաքանչյուր բնակավայրը։

**Պետական տուրքեր**

Արմավիր համայնքի բյուջե են մուտքագրվում օրենքով ամրագրված հետևյալ պետական տուրքերից մուտքերը.

* քաղաքացիական կացության ակտեր գրանցելու, դրանց մասին քաղաքացիներին կրկնա­կի վկայականներ, քաղաքացիական կացության ակտերում կատարված գրառումներում փոփոխությունների, լրացումների, ուղղումների և վերականգնման վկայականներ տալու հա­մար պետական տուրքերը,
* նոտարական գրասենյակների կողմից նոտարական ծառայություններ կատարելու, նո­տա­րական կարգով վավերացված փաստաթղթերի կրկնօրինակներ տալու, նշված մարմին­նե­րի կողմից գործարքների նախագծեր և դիմումներ կազմելու, փաստաթղթերի պատճեններ հա­նելու և դրանցից քաղվածքներ տալու համար պետական տուրքերը։

**Պաշտոնական դրամաշնորհներ**

 «Հայաստանի Հանրապետության բյուջետային համակարգի մասին» ՀՀ օրենքին հա­մա­պատասխան համայնքների բյուջեների վարչական մասի եկամուտների կազմում նախատեսվում են պետական բյուջեից ստացվող պաշտոնական դրամաշնորհները: Պետական բյուջեից հատկացվող ֆինանսական համահարթեցման դոտացիա­ների գումարները հաշվարկվում են լիազորված պետական մարմնի կողմից` «Ֆինանսական հա­մա­հարթեցման մասին» Հայաստանի Հանրապետության օրենքով սահմանված սկզբունքներին համապատասխան: Նախատեսվում է նաև պետական բյուջեից տրամադրվող նպատակային հատկացումներ՝ սուբվենցիաներ, որոնք տրամադրվում են կնքված պայմանագրերի համապատասխան:

 **Այլ եկամուտներ՝**

 Արմավիր համայնքի այլ եկամուտներն են համայնքի և համայնքային ոչ առևտրային կազմակերպությունների կողմից քաղա­քա­ցիա­իրավական պայմանագրերի համապատասխան գանձվող վճարները՝ համայնքի սեփականությունը հանդիսացող գույքի վարձակալության կամ կառուցապատման իրավունքի դիմաց գանձվող վարձավճարները, որոնց հաշվարկման ժամանակ հիմք է ընդունվել նախորդ տարիների համար կնքված պայմանագրերի ցուցանիշները: Վարձակալության հանձնվող հողերի վարձակալական վճարները չպետք է պակաս լինեն այդ հողերի համար հաշվարկվող անշարժ գույքի հարկի մեծությունից, իսկ այս եկամտատեսակի գծով կանխատեսվող գումարները պետք է ներառեն առկա ապառք­ների մարումից մուտքերը: Այլ եկամուտ են նաև վարչական իրավախախտումների համար տեղական ինքնակառավարման մար­մին­նե­րի կողմից պատասխանատվության միջոցների կիրառումից եկամուտները,պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից եկամուտները, համայնքային ենթակայության մանկապարտեզների ծառայությունից օգտվողների համար և համայնքային ենթակայության արտադպրոցական դաստիարակության հաստատությունների (երաժշտական, արվեստի, շախմատի, ըմբշամարտի դպրոցներ մարզադպրոց) ծառայություններից օգտվողների համար, աղբահանության համար գանձվող տեղական վճարները:

**Հայաստանի Հանրապետության Արմավիրի մարզի Արմավիր համայնքի ծախսերը**

Համայնքի բյուջեի ծախսերը պլանավորվել են հաշվի առնելով աշխատավարձի փաստացի հաշվարկը և նախորդ երեք տարիների միջինացված թվերը։
Համայնքային ոչ առևտրային կազմակերպություններին բյուջեից հատկացվում է սուբվենցիա՝ իրենց կողմից ներկայացված հաշվարկների հիման վրա։ Համայնքի ղեկավարի, նրա աշխատակազմի և բյուջետային հիմնարկների աշխատողների աշխատանքի վարձատրության չափերը որոշելիս համայնքի ղեկավարը ղեկավարվում է «Տեղական ինքնակառավարման մասին» ՀՀ օրենքի 28-րդ և 34-րդ հոդվածների դրույթներով:
Կապիտալ ծախսերը պլանավորել ենք հաշվի առնելով 2021-2026 թվականների հնգամյա զարգացման ծրագիրը և ներկայացված սուբվենցիոն ծրագրերը։

1. 01 բաժին 1 խումբ 1 դաս գործառնական դասակարգում ` «Օրենսդիր և գործադիր մարմիններ, պետական  կառավարում»   ծրագրով    նախատեսված ծախսերն ընդգրկում են համայնքապետարանի աշխատակազմի աշխատանքների համար անհրաժեշտ ապրանքների` գրասենյակային նյութեր, տրանսպորտային նյութեր, կենցաղային և հանրային սննդի նյութեր, և ծառայությունների ձեռք բերումը` էներգետիկ, կոմունալ, կապի, գործուղման, համակարգչային, տեղեկատվական, մեքենաների և սարքավորումների ընթացիկ նորոգման և պահպանման ծառայությունները, աշխատանքի վարձատրությունը:
2. 01 բաժին 6 խումբ 1 դաս գործառնական դասակարգում ` «Ընդհանուր բնույթի հանրային ծառայություններ (այլ դասերին չպատկանող)» ծրագրով նախատեսվում են համայնքի բնակավայրերում կատարվող ծախսերը, ձեռք բերվող նախագծանախահաշվային փաստաթղթերի արժեքները:
3. 04 բաժին 2 խումբ 4 դաս գործառնական դասակարգում ` «Ոռոգում» ծրագրով նախատեսվում է 4511 սուբսիդիաներ ոչ ֆինանսական համայնքային կազմակերպություններին տնտեսագիտական հոդվածով ծախս: Սուբսիդիան տրամադրվում է «Հայաստանի Հանրապետության Արմավիրի մարզի Արմավիր համայնքի Ջրամատակարար» համայնքային ոչ առևտրային կազմակերպության` համայնքի ջրամատակարարմանն ուղղված ծախսերը կատարելու նպատակով: Սուբսիդիան ունի աճելու միտում` կապված ջրամատակարարման ցանցերի շարունակական ընդլայնման հետ:
4. 04 բաժին 5 խումբ 1 դաս գործառնական դասակարգում` «Ճանապարհային տրանսպորտ» ծրագրով պլանավորվել է ընթացիկ ծախս փոսալցման և գծանշման աշխատանքների համար, և կապիտալ ծախս` ճանապարհների հիմնանորոգման աշխատանքների համար:
5. 05 բաժին 1 խումբ 1 դաս գործառնական դասակարգում` «Աղբահանություն» ծրագրով պլանավորված ծախսը նախատեսվում է «Հայաստանի Հանրապետության Արմավիրի մարզի Արմավիր համայնքի Բարեկարգում» տնօրինություն հիմնարկի աշխատանքներն ապահովելու և համայնքի աղբահանության պատշաճ մակարդակն ապահովելու համար:
6. 06 բաժին 3 խումբ 1 դաս գործառնական դասակարգում` «Ջրամատակարարում» ծրագրով ընթացիկ ծախսն ապահովում է ջրամատակարարման ցանցերի սպասարկումը, կապիտալ ծախսը` ջրամատակարարման ցանցերի վերակառուցումը և նոր ցանցերի կառուցումը:
7. 06 բաժին 4 խումբ 1 դաս գործառնական դասակարգում` «Փողոցների լուսավորում» ծրագրով նախատեսվել է «Հայաստանի Հանրապետության Արմավիրի մարզի Արմավիր համայնքի Լուսավորություն» համայնքային ոչ առևտրային կազմակերպության 4511 հոդվածով հատկացնել սուբսիդիա` համայնքի ընդլայնված և բարելավված արտաքին լուսավորության ցանցի աշխատանքներն ապահովելու համար :
8. 06 բաժին 6 խումբ 1 դաս գործառնական դասակարգում «Բնակարանային շինարարության և կոմունալ ծառայություններ (այլ դասերին չպատկանող)» ծրագրով ծախսն ուղղվելու է ընդհանուր բնույթի այլ ծառայությունների և մասնագիտական ծառայությունների  ձեռք բերմանը:
9. 08 բաժին 2 խումբ 1 դաս գործառնական դասակարգում ` «Գրադարաններ» ծրագրի 4511 հոդվածով «Հայաստանի Հանրապետության Արմավիրի մարզի Արմավիր համայնքի Արմավիր քաղաքի գրադարան» համայնքային ոչ առևտրային կազմակերպությանը նախատեսվել է հատկացնել սուբսիդիա,
10. 08 բաժին 2 խումբ 3 դաս գործառնական դասակարգում` «Մշակույթի տներ, ակումբներ, կենտրոններ» ծրագրի 4511 հոդվածով «Հայաստանի Հանրապետության Արմավիրի մարզի Արմավիր համայնքի Արմավիր քաղաքի մշակույթի տուն » համայնքային ոչ առևտրային կազմակերպությանը նախատեսվել է հատկացնել սուբսիդիա,
11. 08 բաժին 2 խումբ 4 դաս գործառնական դասակարգում ` «Այլ մշակութային կազմակերպություններ» ծրագրի 4511 հոդվածով «Հայաստանի Հանրապետության Արմավիրի մարզի Արմավիր համայնքի Արմավիր քաղաքի զբոսայգի» համայնքային ոչ առևտրային կազմակերպությանը նախատեսվել է հատկացնել սուբսիդիա, ինչպես նաև համայնքում մշակութային միջոցառումների կազմակերպման և անցկացման նպատակով նախատեսվում է ծառայությունների և ապրանքների ձեռք բերում::
12. 09 բաժին 1 խումբ 1 դաս գործառնական դասակարգում ` «Նախադպրոցական կրթության» ծրագրով պլանավորվել է սուբսիդիա համայնքային ոչ առևտրային կազմակերպություններին: Սուբվենցիոն ծրագրերով շարունակաբար վերանորոգվում են համայնքի գործող նախադպրոցական հաստատությունները և կառուցվում նորերը:Կանխատեսվում է հատկացվող սուբսիդիայի աճ` կապված շահագործման հանձնվող նոր հաստատությունների հետ:
13. 09 բաժին 5 խումբ 1 դաս գործառնական դասակարգում` «Արտադպրոցական կրթություն» ծրագրով պլանավորվել է սուբսիդիա համայնքում գործող արվեստի, երաժշտական,շախմատի դպրոցներին և մարզադպրոցին: Ծախսերի մեջ ներառված է նաև երաժշտական և արվեստի դպրոցների ազգային,փողային և լարային նվագարանների գծով ուսուցման համար տրամադրվող դրամաշնորհը:
14. 10 բաժին 7 խումբ 1 դաս գործառնական դասակարգում` «Սոցիալական հատուկ արտոնություններ» ծրագրի 4729 «Այլ նպաստներ բյուջեից» հոդվածով նախատեսվել է հատկացնել բնաիրային օգնություն բնակչության անապահով խավին:
15. 11 բաժին 2 խումբ 1 դաս գործառնական դասակարգում` «Համայնքի  բյուջեի վարչական մասում պահուստային ֆոնդ» ծրագիրը ներառում է գումարներ, որոնք կարող են օգտագործվել միայն համայնքի ավագանու որոշմամբ` պլանով չնախատեսված ծախսերը ֆինանսավորելու համար, նախատեսվում է նաև վարչական մասից հատկացում ֆոնդային բյուջե` ծախսերը ֆինանսավորելու համար:

**Հայաստանի Հանրապետության Արմավիրի մարզի Արմավիր համայնքի 2026-2028թթ. կանխատեսվող դեֆիցիտը**

2026-2028թթ. կանխատեսվող դեֆիցիտի և հավելուրդի ֆինանսավորման աղբյուրների կազմում արտացոլվում է բյուջեի վարչական մասի տարեսկզբի ազար մնացորդից ֆոնդային մաս անցնող և հենց ֆոնդային մասում կանխատեսվող բյուջետային միջոցները: